amanoisuno/poet huggingface dataset:
苦婦詞 劉言史
地遠易驕崇，用刑匪精研。哀哉苦婦身，夫死百殃纏。草草催出門，衣墮發披肩。獨隨軍吏行，當夕餘欲遷。來時已厭生，到此自不全。臨江臥黃砂，二子死在邊。氣噦不發聲，背頭血涓涓。有時強為言，只是尤青天。稿蓐無一枝，冷氣兩懸懸。窮荒夷教卑，骨肉病棄捐。況非本族音，肌露誰為憐。事痛感行賓，住得貪程船。必當負嚴法，豈有胎孕篇。遊畋複釋麛，羔兔尚免鸇。何處擯逐深，一罪三見顛。校尉勳望重，幕府才且賢。蘭裙間珠履，食玉處花筵。但勿輕所暗，莫慮無人焉。
與孟郊洛北野泉上煎茶 劉言史
粉細越筍芽，野煎寒溪濱。恐乖靈草性，觸事皆手親。敲石取鮮火，撇泉避腥鱗。熒熒爨風鐺，拾得墜巢薪。潔色既爽別，浮氳亦殷勤。以茲委曲靜，求得正味真。宛如摘山時，自歠指下春。湘瓷泛輕花，滌盡昏渴神。此遊愜醒趣，可以話高人。
七夕歌 劉言史
星寥寥兮月細輪，佳期可想兮不可親。雲衣香薄妝態新，寂寞低容入舊機，歇著金梭思往夕。人間不見因誰知，
立秋日 劉言史
商風動葉初，蕭索一貧居。老性容茶少，羸肌與簟疏。舊醅難重漉，新菜未勝鉏。才薄無潘興，便便畫偃廬。
題茅山仙台藥院 劉言史
擾擾浮生外，華陽一洞春。道書金字小，仙圃玉苗新。芝草迎飛燕，桃花笑俗人。樓臺爭聳漢，雞犬亦嫌秦。願得青芽散，長年駐此身。
送婆羅門歸本國 劉言史
刹利王孫字迦攝，竹錐橫寫叱蘿葉。遙知漢地未有經，地盡年深始到船，海裏更行三十國。行多耳斷金環落，出漠獨行人絕處，磧西天漏雨絲絲。
瀟湘游 劉言史
夷女采山蕉，緝紗浸江水。野花滿髻妝色新，翠華寂寞嬋娟沒，野筱空餘紅淚情。青煙冥冥覆杉桂，清猿未盡鼯鼠切，淚水流到湘妃祠。北人莫作瀟湘遊，
放螢怨 劉言史
放螢去，不須留，聚時年少今白頭。架中科鬥萬餘卷，且逍遙，還酩酊，仲舒漫不窺園井。那將寂寞老病身，
觀繩伎 劉言史
泰陵遺樂何最珍，彩繩冉冉天仙人。廣場寒食風日好，重肩接立三四層，著屐背行仍應節。兩邊丸劍漸相迎，危機險勢無不有，倒掛纖腰學垂柳。下來一一芙蓉姿，
買花謠 劉言史
杜陵村人不田穡，入穀經溪複緣壁。每至南山草木春，蝶惜芳叢送下山，尋斷孤香始回去。豪少居連鳷鵲東，咸陽親戚長安裏，無限將金買花子。澆紅濕綠千萬家，
王中丞宅夜觀舞胡騰 劉言史
石國胡兒人見少，蹲舞尊前急如鳥。織成蕃帽虛頂尖，跳身轉轂寶帶鳴，弄腳繽紛錦靴軟。四座無言皆瞪目，酒闌舞罷絲管絕，木槿花西見殘月。
竹裏梅 劉言史
竹裏梅花相並枝，梅花正發竹枝垂。風吹總向竹枝上，直似王家雪下時。
春過趙墟 劉言史
下馬邯鄲陌頭歇，寂寥崩隧臨車轍。古柏重生枝亦幹，
初下東周贈孟郊 劉言史
鶴老身更b3，龜死殼亦靈。正信非外沿，終始全本情。童子不戲塵，積書就岩扃。身著木葉衣，養鹿兼牸耕。偶隨下山雲，荏苒失故程。漸入機險中，危思難太行。十發九縷絲，悠然東周城。言詞野麋態，出口多累形。因依漢元寮，未似羈細輕。冷灶助新熱，靜砧與寒聲。斷蓬在門欄，豈當桃李榮。寄食若蠹蟲，侵損利微生。固非拙為強，懦劣外療並。素堅冰蘖心，潔持保堅貞。修文返正風，刊字齊古經。慚將衰末分，高棲喧世名。
過春秋峽 劉言史
峭壁蒼蒼苔色新，無風晴景自勝春。不知何樹幽崖裏，臘月開花似北人。
長門怨 劉言史
獨坐爐邊結夜愁，暫時思去亦難留。手持金箸垂紅淚，亂撥寒灰不舉頭。
春遊曲 劉言史
花頷紅鬃一何偏，綠槐香陌欲朝天。仍嫌眾裏嬌行疾，傍鐙深藏白玉鞭。噴沫團香小桂條，玉鞭兼賜霍嫖姚。弄影便從天禁出，碧蹄聲碎五門橋。
廣州王園寺伏日即事寄北中親友 劉言史
南越逢初伏，東林度一朝。曲池煎畏景，高閣絕微飆。竹簟移先灑，蒲葵破複搖。地偏毛瘴近，山毒火威饒。裛汗絺如濯，親床枕並燒。墜枝傷翠羽，萎葉惜紅蕉。且困流金熾，難成獨酌謠。望霖窺潤礎，思吹候生條。旅恨生烏滸，鄉心系洛橋。誰憐在炎客，一夕壯容銷。
立秋 劉言史
茲晨戒流火，商飆早已驚。雲天收夏色，木葉動秋聲。
別落花 劉言史
風豔霏霏去，羈人處處遊。明年縱相見，不在此枝頭。
登甘露台 劉言史
偶至無塵空翠間，雨花甘露境閑閑。身心未寂終為累，非想天中獨退還。
夜泊潤州江口 劉言史
秋江欲起白頭波，賈客瞻風無渡河。千船火絕寒宵半，獨聽鐘聲覺寺多。
看山木瓜花二首 劉言史
裛露凝氛紫豔新，千般婉娜不勝春。年年此樹花開日，出盡丹陽郭裏人。柔枝濕豔亞朱欄，暫作庭芳便欲殘。深藏數片將歸去，紅縷金針繡取看。
題十三弟竹園 劉言史
繞屋扶疏聳翠莖，苔滋粉漾有幽情。丹陽萬戶春光靜，獨自君家秋雨聲。
樂府雜詞三首 劉言史
紫禁梨花飛雪毛，春風絲管翠樓高。城裏萬家聞不見，君王試舞鄭櫻桃。蟬鬢紅冠粉黛輕，雲和新教羽衣成。月光如雪金階上，迸卻頗梨義甲聲。不耐簷前紅槿枝，薄妝春寢覺仍遲。夢中無限風流事，夫婿多情亦未知。
歲暮題楊錄事江亭 劉言史
垂絲蜀客涕濡衣，歲盡長沙未得歸。腸斷錦帆風日好，可憐桐鳥出花飛。
冬日峽中旅泊 劉言史
霜月明明雪複殘，孤舟夜泊使君灘。一聲鐘出遠山裏，暗想雪窗僧起寒。
泊花石浦 劉言史
舊業叢台廢苑東，幾年為梗複為蓬。杜鵑啼斷回家夢，半在邯鄲驛樹中。
聞崔倚旅葬 劉言史
遠客那能返故廬，蒼梧埋骨痛何如。他時親戚空相憶，席上同悲一紙書。
賦蕃子牧馬 劉言史
磧淨山高見極邊，孤烽引上一條煙。蕃落多晴塵擾擾，天軍獵到鸊鵜泉。
牧馬泉 劉言史
平沙漫漫馬悠悠，弓箭閑拋郊水頭。鼠毛衣裏取羌笛，吹向秋天眉眼愁。
越井臺望 劉言史
獨立陽臺望廣州，更添羈客異鄉愁。晚潮未至早潮落，井邑暫依沙上頭。
扶病春亭 劉言史
強梳稀發著綸巾，舍杖空行試病身。花間自欲裴回立，稚子牽衣不許人。
贈童尼 劉言史
舊時豔質如明玉，今日空心是冷灰。料得襄王惆悵極，更無雲雨到陽臺。
讀故友于君集 劉言史
大底從頭總是悲，就中偏愴築城詞。依然想得初成日，寄出秋山與我時。
病僧二首 劉言史
竺國鄉程算不回，病中衣錫遍浮埃。如今漢地諸經本，自過流沙遠背來。空林衰病臥多時，白髮從成數寸絲。西行卻過流沙日，枕上寥寥心獨知。
右軍墨池 劉言史
永嘉人事盡歸空，逸少遺居蔓草中。至今池水涵餘墨，猶共諸泉色不同。
送僧歸山 劉言史
楚俗翻花自送迎，密人來往豈知情。夜行獨自寒山寺，雪徑泠泠金錫聲。
題源分竹亭 劉言史
繞屋扶疏千萬竿，年年相誘獨行看。日光不透煙常在，先校諸家一月寒。
山寺看櫻桃花題僧壁 劉言史
楚寺春風臘盡時，含桃先坼一千枝。老僧不語傍邊坐，花發人來總不知。
傷清江上人 劉言史
往年偏共仰師游，聞過流沙淚不休。此身豈得多時住，更著塵心起外愁。
山寺看海榴花 劉言史
琉璃地上紺宮前，發翠凝紅已十年。夜久月明人去盡，火光霞焰遞相燃。
贈成煉師四首 劉言史
花冠蕊帔色嬋娟，一曲清簫淩紫煙。不知今日重來意，更住人間幾百年。黃昏騎得下天龍，巡遍茅山數十峰。采芝卻到蓬萊上，花裏猶殘碧玉鐘。等閒何處得靈方，丹臉雲鬟日月長。大羅過卻三千歲，更向人間魅阮郎。曾隨阿母漢宮齋，鳳駕龍輧列玉階。當時白燕無尋處，今日雲鬟見玉釵。
上巳日陪襄陽李尚書宴光風亭 劉言史
碧池萍嫩柳垂波，綺席絲鏞舞翠娥。為報會稽亭上客，永和應不勝元和。
奉酬 劉言史
閏餘春早景沉沉，禊飲風亭恣賞心。紅袖青娥留永夕，漢陰寧肯羨山陰。
病中客散複言懷 劉言史
華髮離披臥滿頭，暗蟲衰草入鄉愁。枕前人去空庭暮，又見芭蕉白露秋。
處州月夜穆中丞席和主人 劉言史
羌竹繁弦銀燭紅，月光初出柳城東。忽見隱侯裁一詠，還須書向郡樓中。
尋花 劉言史
遊春未足春將度，訪紫尋紅少在家。借問流鶯與飛蝶，更知何處有幽花。
贈陳長史妓 劉言史
寶鈿雲和玉禁仙，深含媚靨嫋朱弦。春風不怕君王恨，引出幽花落外邊。
題王況故居 劉言史
入巷蕭條起悲緒，兒女猶居舊貧處。塵滿空床屋見天，獨作驢鳴一聲去。
偶題 劉言史
遲日新妝游冶娘，盈盈彩艇白蓮塘。掬水遠濕岸邊郎，紅綃縷中玉釧光。
慟柳論 劉言史
孀妻棲戶仍無嗣，欲訪孤墳誰引至。裴回無處展哀情，惟有衣襟知下淚。
夜入簡子古城 劉言史
遠火熒熒聚寒鬼，綠焰欲銷還複起。夜深風雪古城空，行客衣襟汗如水。
桂江中題香頂台 劉言史
岧岧香積淩空翠，天上名花落幽地。老僧相對竟無言，山鳥卻呼諸佛字。
僧簷前獨竹詠 劉言史
亂石田中寄孤本，亭亭不住淩虛引。欲以袈裟拂著來，一邊碧玉無輕粉。
送人隨姊夫任雲安令 劉言史
閑逐維私向武城，北風青雀片時行。孤帆瞥過荊州岸，認得瞿塘急浪聲。
山中喜崔補闕見尋 劉言史
鹿袖青藜鼠耳巾，潛夫豈解拜朝臣。白屋藜床還共入，山妻老大不羞人。
偶題二首 劉言史
金榜榮名俱失盡，病身為庶更投魑。春娥慢笑無愁色，別向人家舞柘枝。得罪除名謫海頭，驚心無暇與身愁。中使不知何處住，家書莫寄向春州。
嘉興社日 劉言史
消渴天涯寄病身，臨邛知我是何人。今年社日分餘肉，不值陳平又不均。
席上贈李尹 劉言史
傴僂山夫發似絲，松間石上坐多時。瓢飲不曾看酒肆，世人空笑亦何為。
弼公院問病 劉言史
一頭細發兩分絲，臥見芭蕉白露滋。欲令居士身無病，直待眾生苦盡時。
惜花 劉言史
年少共憐含露色，老人偏惜委塵紅。如何遂得心中事，每要花時不厭風。
代胡僧留別 劉言史
此地緣疏語未通，歸時老病去無窮。定知不徹南天竺，死在條支陰磧中。
桂江逢王使君旅櫬歸 劉言史
故人丹旐出南威，少婦隨喪哭漸歸。遙想北原新壟上，日寒光淺水松稀。
玉京詞 劉言史
絕景寥寥日更遲，人間甲子不同時。未知樵客終何得，歸後無家是看棋。
葛巾歌 劉言史
一片白葛巾，潛夫自能結。籬邊折枯蒿，聊用簪華髮。有時醉倒長松側，酒醒不見心還憶。穀鳥銜將卻趁來，草堂窗底漉春醅，山寺門前逢暮雨。臨汝袁郎得相見，空留棁仗犢鼻褌，濛濛煙雨歸山村。
北原情三首 劉言史
錯莫天色愁，挽歌出重闉。誰家白網車，送客入幽塵。銘旌下官道，葬輿去轔轔。蕭條黃蒿中，奠酒花翠新。米雪晚霏微，墓成悄無人。烏鳶下空地，煙火殘荒榛。生人更多苦，入戶事盈身。營營日易深，卻到不得頻。寂寥孤隧頭，草綠棠梨春。洛陽城北山，古今葬冥客。聚骨朽成泥，此山土多白。近來送葬人，亦去聞歸聲。豈能車輪疾，漸是墓侵城。城中人不絕，哀挽相次行。莫非北邙後，重向洛城生。蔔地起孤墳，全家送葬去。歸來卻到時，不復重知處。疊疊葬相續，土乾草已綠。列紙瀉壺漿，空向春雲哭。
林中獨醒 劉言史
晚來林沼靜，獨坐間瓢尊。向己非前跡，齊心欲不言。微涼生亂筱，輕馥起孤萱。未得渾無事，瓜田草正繁。
江陵客舍留別樊尚書 劉言史
信陵門館下，多病有歸思。墜履忘情後，寒灰更濕時。委欄芳蕙晚，憑幾雪髫垂。明日秋關外，單車風雨隨。